Чарговае пасяджэнне раённага выканаўчага камітэта яго старшыня Васіль Агіевіч пачаў з аналізу ходу нарыхтоўкі другаснай сыравіны. Як высветлілася, некаторыя ўстановы, прадпрыемствы і арганізацыі наогул не прыступілі яшчэ да гэтай справы, што адмоўна паўплывала на агульны паказчык па раёне. Так, Мікашэвіцкі ўчастак ААТ “Спецрамонт”, БУ-63, ААТ “Лунінецрамбуд”, рыбгас “Лахва”, камбінат хлебапрадуктаў і некаторыя іншыя калектывы не здалі ніводнага кілаграма макулатуры, пластыка і шкла. Да кіраўнікоў будуць прыменены дысцыплінарныя меры аж да скасавання кантракту.